Εστέμπαν Ερρέρα

Ο Εστέμπαν Χοσέ Ερρέρα (ισπ: Esteban José Herrera) είναι Αργεντινός ποδοσφαιριστής που αγωνίζεται ως επιθετικός. Στο παρελθόν αγωνίστηκε επί μια τετραετία στο ελληνικό πρωτάθλημα με τς φανέλες του Ηρακλή,της Βέροιας και του ΟΦΗ.

Βιογραφικό 
Ο Ερρέρα γεννήθηκε στις 9 Μαρτίου του 1981 στη Βίγια Κονστιτουσιόν της Αργεντινής και έχει ύψιος 176 εκ. Ξεκίνησε την επαγγελματική του καριέρα το 1998 από την Μπόκα Τζούνιορς με την οποία κατέκτησε το Πρωτάθλημα Απερτούρα του 1999 και το Κόπα Λιμπερταδόρες του 2001.

Το 2002 αγωνίστηκε με τη μορφή δανεισμού στην Ταγέρες Κόρδομπα και το καλοκαίρι του 2003 αποκτήθηκε από την ιταλική Μεσίνα, η οποία αγωνιζόταν τότε στη Serie B.Στη Μεσίνα είχε 7 συμμετοχές πρωτού δοθεί δανεικός αρχικά στην Λουκέζε (ομάδα Γ' Κατηγορίας του ιταλικού πρωταθλήματος) και κατόπιν στην Τσακαρίτα Τζούνιορς.Ήταν μέλος του ρόστερ της Μεσίνα που συμμετείχε στην Serie A χωρίς όμως να αγωνιστεί.

Το καλοκαίρι του 2005 ήρθε στην Ελλάδα για λογαριασμό του Ηρακλή στον οποίο παρέμεινε για δύο χρόνια μετρώντας συνολικά 10 τέρματα σε 58 συμμετοχές.Κατά την πρώτη του χρονιά αντιμετώπισε στην αρχή πρόβλημα δυστοκίας,στη συνέχεια όμως πραγματοποίησε καλές εμφανίσεις πετυχαίνοντας 7 τέρματα.Σε αυτό έπαιξε σημαντικό ρόλο η βοήθεια από την ιδιαίτερα φορμαρισμένη εκείνη τη σεζόν μεσαία γραμμή του γηραιού που είχε ως μεγάλους πρωταγωνιστές τους Λαγό,Γεωργιάδη και Επαλέ.

Στην δεύτερη σεζόν του στην ομάδα της Θεσσαλονίκης κινήθηκε σε μέτρια επίπεδα,όπως άλλωστε και όλη η ομάδα που απέφυγε τον υποβιβασμό την τελευταία αγωνιστική,ενώ στη συνέχεια αποδεσμεύτηκε από την ομάδα αφού πρώτα ήρθε σε διακανονισμό με τη διοίκηση του συλλόγου για οφειλές προς το πρόσωπό του.

Επόμενος σταθμός της καριέρας του ήταν η Βέροια αν και αρχικά είχε έρθει κοντά σε συμφωνία με τον Ατρόμητο Αθηνών.Από την ομάδα της Ημαθίας αποχώρησε μετά τον υποβιβασμό της στην Β΄Εθνική για να συνεχίσει στον ΟΦΗ.Στην ομάδα του Ηρακλείου παρέμεινε ένα χρόνο καθώς μετά τον υποβιβασμό της ομάδας πληροφορήθηκε από τον πρόεδρο του συλλόγου Φανούρη Βατσινά ότι βρισκόταν εκτός πλάνων. 

Ο Ερρέρα ήταν διεθνής στις μικρές εθνικές ομάδες της Αργεντινής.Ήταν μάλιστα μέλος της ομάδας που κατέκτησε το Παγκόσμιο Πρωτάθλημα Νέων του 2000.

 Στατιστικά 

 Τίτλοι 
 Πρωτάθλημα Απερτούρα:1999
 Κόπα Λιμπερταδόρες:2001
 Παγκόσμιο Πρωτάθλημα Νέων':2000

Πηγές 

 Προφίλ ποδοσφαιριστή
 Ο Ερρέρα έλυσε χθες το συμβόλαιο του με τον Ηρακλή
 Στον ΟΦΗ ο Ερρέρα

Ερρερα Εστεμπαν
Ερρερα Εστεμπαν
Ερρερα Εστεμπαν
Ερρερα Εστεμπαν
Ερρερα Εστεμπαν
Ποδοσφαιριστές Σούπερ Λιγκ Ελλάδας
Ποδοσφαιριστές ΑΚΡ Μεσσίνα
Ποδοσφαιριστές Ταγιέρες ντε Κόρδοβα
Ποδοσφαιριστές Μπόκα Τζούνιορς
Ποδοσφαιριστές Τσακαρίτα Τζούνιορς
Ποδοσφαιριστές Εθνικής Αργεντινής Κ20
Ποδοσφαιριστές Κλουμπ Σπορτίβο Ιταλιάνο
Ποδοσφαιριστές Μίτρα Κουκάρ ΦΚ
Ποδοσφαιριστές ΑΣ Λουκέζε Λιμπερτάς 1905
Ποδοσφαιριστές Κορονέλ Μπολονιέσι
Ποδοσφαιριστές Ντεπορτίβο Νιουμπλένσε